คือหนูมีเพศสัมพันธ์วันที่ประจำเดือนมาวันที่2ค่ะ มั่นใจว่าเลือดประจำเดือน หลังจากนั้น1-2ชั่วโมงหนูทานยาคุมฉุกเฉินทันที วันต่อมามีเพศสัมพันธ์อีกครั้งค่ะ หลังจากนั้น2-3ชั่วโมงก็กินยาคุมฉุกเฉินเลยค่ะ หลังจากนั้นประจำเดือนขาดไปวันนึง แล้ววันต่อประจำเดือนก็ยังมาต่อเนื่องจนหมดค่ะประมาณ 7 วัน อยากทราบว่าหนูจะท้องมั้ยคะ แต่ตรวจครรภ์ไปแล้วรอบนึง 14 วันหลังมีเพศสัมพันธ์ ขึ้นขีดเดียวนะคะ แล้วก้ตรวจอีกที 14 วันหลังไข่ตก ก็ขีดเดียวค่ะ แต่ประจำเดือนเลื่อนไป 4-5 วันแล้วนะคะ ไม่มีอาการเลือดออก หรืออาการคนท้องใดๆค่ะ แค่ปวดท้องนิดหน่อย ตกขาวปกติ ค่ะ
สวัสดีค่ะ การมีเพศสัมพันธ์ถ้าเป็นช่วงที่มีประจำเดือนภายใน 5 วันแรก โดยเป็นเลือดประจำเดือนจริงๆนั้น โอกาสตั้งครรภ์มีได้น้อยมาก เพราะช่วงที่มีประจำเดือนจะไม่มีการตกไข่แต่อย่างไรก็ตาม ไม่แนะนำการมีเพศสัมพันธ์ตอนมีประจำเดือนเพราะเป็นสุขอนามัยที่ไม่ดี อีกทั้งถ้าเข้าใจผิดพลาด คือไม่ใช่เลือดประจำเดือนก็มีโอกาสตั้งครรภ์การใช้ยาคุมฉุกเฉิน ถ้าใช้ภายใน 72 ชั่วโมง อาจช่วยลดโอกาสการตั้งครรภ์ลงได้ 80-90% แต่อย่างไรก็ตาม ไม่ควรใช้วิธีนี้ เพราะประสิทธิภาพต่ำกว่าถุงยางอนามัยหรือยาคุมธรรมดา และอาจมีผลข้างเคียงเรื่องเลือดออกผิดปกติทางช่องคลอดได้มากการตรวจการตั้งครรภ์สามารถทำได้ตั้งแต่ 10-14 วันหลังปฏิสนธิ หากได้ตรวจในช่วงเวลาดังกล่าวแล้วขึ้นขีดเดียว ก็แสดงว่าน่าจะไม่ตั้งครรภ์ แต่อย่างไรก็ตาม หากประจำเดือนไม่มาตามรอบเดือน ก็ควรตรวจยืนยันซ้ำอีกครั้งหรือไปตรวจยืนยันที่รพ.ต่อไป